Συγκριτική αποτελεσματικότητα και ασφάλεια παρεμβάσεων για την πρόληψη της υποτροπιάζουσας λοίμωξης από Clostridioides difficile. Συστηματική ανασκόπηση και μετα-ανάλυση δικτύου
Creators: name: Ιωακείμ, Κωνσταντίνος Νικολάου
Publisher: name: Aristotle University of Thessaloniki
Year: 2020
Subjects: Κλωστηρίδιο δύσκολο
Υποτροπή
Mετα-ανάλυση δικτύου
Clostridium difficile
Recurrence
Network meta-analysis

description: H υποτροπιάζουσα λοίμωξη από Clostridioides difficile (R-CDI) προκαλεί σωματική και ψυχική εξάντληση στους ασθενείς και σημαντικά οικονομικά βάρη στα συστήματα υγείας. Τα αντιβιοτικά από μόνα τους συνδέονται με πολύ υψηλά ποσοστά υποτροπών. Παρεμβάσεις και φάρμακα προστιθέμενου χαρακτήρα (add-on) είναι απαραίτητα για την πρόληψη των υποτροπών. Στόχοι: Σκοπός μας είναι να συγκρίνουμε την αποτελεσματικότητα και ασφάλεια διαφόρων προστιθέμενων παρεμβάσεων στην πρόληψη των υποτροπών από Clostridioides difficile. Μέθοδοι: Διενεργήσαμε συστηματική αναζήτηση στις βάσεις δεδομένων Medline, Embase, CENTRAL όπως και σε πηγές γκρίζας βιβλιογραφίας. Συμπεριλάβαμε τυχαιοποιημένες κλινικές μελέτες που συνέκριναν παρεμβάσεις προστιθέμενου χαρακτήρα (add-on) είτε με εικονικό φάρμακο είτε μεταξύ τους. Οι εκβάσεις αποτελεσματικότητας συμπεριλάμβαναν τον αριθμό R-CDI και υποτροπών διάρροιας. Οι εκβάσεις ασφάλειας συμπεριλάμβαναν την επίπτωση οποιαδήποτε ανεπιθύμητης ενέργειας (ΑΕ), σοβαρών ανεπιθύμητων ενεργειών (ΣΑΕ) και την διακοπή συμμετοχής στη μελέτη εξαιτίας ΑΕ. Διεξήγαμε απλές μετα-αναλύσεις μεταξύ των άμεσων συγκρίσεων και μετα-ανάλυσεις δικτύου τυχαίων επιδράσεων για όλες τις εκβάσεις. Αξιολογήσαμε την αξιοπιστία των εκτιμήσεων μας με τη χρήση του πρωτοκόλλου CINeMA (Confidence in Network Meta-Analysis). Αποτελέσματα: Συνολικά συμπεριλάβαμε 14 μελέτες (3909 ασθενείς) και στο δίκτυο. Χαμηλής εως ενδιάμεσης αξιοπιστίας δεδομένα υπέδειξαν ότι η ολιγοφρουκτόζη, το NTCD-M3, η ακτοξουμάμπη/μπεζλοτοξουμάμπη και η μπεζλοτοξουμάμπη ήταν ανώτερα από το placebo και ισοδύναμα μεταξύ τους στην επίτευξη πρόληψης της R-CDI. H ριφαξιμίνη ενώ έδειξε ανωτερότητα έναντι του placebo για την πρόληψη της διάρροιας, δεν κατάφερε οριακά το ίδιο για την πρόληψη της R-CDI. Η εκτίμηση εμπιστοσύνης στα αποτελέσματα σχεδόν όλων των έμμεσων συγκρίσεων κυμάνθηκε από πολύ χαμηλή εως χαμηλή, κυρίως λόγω ανακρίβειας, ετερογένειας και ασυνέπειας. Τα προβιοτικά δεν έδειξαν υπεροχή έναντι του placebo. Η ακτοξουμάμπη συσχετίστηκε με αυξημένη συχνότητα ΣΑΕ, συγκρινόμενη με το placebo, την ακτοξουμάμπη/μπεζλοτοξουμάμπη και τη μπεζλοτοξουμάμπη. Συμπεράσματα: Η μπεζλοτοξουμάμπη είναι αποτελεσματική και ασφαλής για την πρόληψη της R-CDI. H ολιγοφρουκτόζη και το NTCD-M3 φαίνεται πως είναι εξίσου αποτελεσματικά με τη μπεζλοτοξουμάμπη. Ωστόσο, η απουσία δεδομένων από μεγάλες κλινικές δοκιμές επιβάλλει την προσεκτική αξιολόγηση αυτού του συμπεράσματος. Η αποτελεσματικότητα της ριφαξιμίνης πρέπει να επαναξιολογηθεί σε μελέτη με μεγαλύτερο πληθυσμό.
description: Background: Recurrent clostridioides difficile infection (R-CDI) causes physical and mental exhaustion to patients and economic burden to health systems. Antibiotics alone are related to unacceptably high rates of recurrence. Add-on interventions are needed to prevent R-CDI. Aims: To compare the efficacy and safety of add-on interventions for prevention of C. difficile recurrence. Methods: We searched Medline, Embase, CENTRAL and grey literature through February 2020. We included randomised controlled trials (RCTs) that add-on interventions to placebo or each other. Efficacy outcomes included incidence of CDI and diarrhea recurrence. Safety outcomes included incidence of any adverse event (AE), serious AE (SAE) and discontinuation due to AE. We performed random-effect network meta-analysis. We assessed confidence in estimates utilizing the CINeMA (Confidence in Network Meta-Analysis) framework. Results: We included 14 trials (3909 patients) in our systematic review and in the network. Low to moderate confidence evidence suggested that oligofructose, NTCD-M3, ActoBezlo and Bezlotoxumab were superior to placebo and equivalent to each other in attaining prevention of CDI recurrence. Rifaximin showed superiority over placebo for achieving prevention of diarrhea recurrence, but marginally not for R-CDI. Confidence in effect estimates derived from indirect comparisons ranged from low to very low mainly due to imprecision and inconsistency. Actoxumab increased the incidence of SAE, compared to placebo, ActoBezlo and Bezlotoxumab (moderate to high confidence). Bezlotoxumab and ActoBezlo had comparable safety profile to each other and to placebo. Conclusion: Bezlotoxumab is efficient and safe for prevention of R-CDI. Oligofructose and NTCM3 are as efficacious as ActoBezlo and Bezlotoxumab. However, lack of evidence from large trials imposes careful interpretation of this conclusion. Efficacy of rifaximin should be reassessed in a bigger clinical trial.